 Fursad Fund waa sanduuq dadweyne oo madax banaan kaas oo noqday kii ugu horeeyay ee nuuciisa ah oo dalka laga hirgeliyo, Sanduuqa waxaa guud ahaan deeqbixiyaal u ah isla markaana maamula dad soomaaliyeed, kaas oo hadafkiisu ugu weyn yahay in uu abuuro fursado isugu jirra shaqo abuur, halabuurnimo, Ganacsi, waxbarasho iyo tababarro, waxa aan fursadahan ka abuuri doonnaa qeybaha muhiimka u ah sare u qaadidda dhaqaalaha Dalka sida maalgashiga badda iyo kaluumeysiga, wax soo saarka beeraha iyo beerashada casriga ah ee tiknoolajiyadda ku dhisan, dhisidda kaabayaasha dhaqaalaha iyo tamarta. 